Увожење података из Мајкрософт Аутлука.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Аутлук

Ови кораци се односе на локално сачуване податке као што су ПОП налози. За удаљене податке (као што је ИМАП) ово није неопходно, јер су подаци и даље на серверу и не морају се ручно преносити. Можете подесити одговарајући налог у Еволуцији и подаци ће бити преузети.

# Предуслови под Виндоусом

Прво, док користите Мајкрософт Виндоус, припремите ваше поруке за увоз:

Пронађите ваше Аутлук датотеке (обично имају наставак .pst или .ost):

| Виндоус 7, Виндоус Виста | Виндоус Икс-Пе
Аутлук 2010 | C:\Users\корисничко_име\Моја документа\Outlook датотеке | C:\Documents and Settings\корисничко_име\Моја документа\Outlook датотеке
Аутлук 2007 и ранији | C:\Users\корисничко_име\AppData\Local\Microsoft\Outlook | C:\Documents and Settings\корисничко_име\AppData\Local\Microsoft\Outlook

(Замените „username“ вашим корисничким именом.)

Копирајте Аутлук датотеке на систем или партицију на којој је инсталирана Еволуција.

Како је ваш Виндоуз чврсти диск вероватно у НТФС формату, неки Линукс системи га не могу читати без додатног софтвера. Можда ће вам бити једноставније да копирате фасцикле поште на УСБ диск или да их нарежете на ЦД.

# Увожење у Еволуцију

У зависности од вашег последњег корака, или прикључите диск или УСБ уређај са подацима и сачекајте док се не отвори прозор управника датотека, или прикачите ваш Виндоуз диск.

Копирајте све датотеке поште у ваш лични директоријум или на неко друго погодно место.

Покрените Еволуцију.

Опционално изаберите Датотека Нова Фасцикла поште да направите фасцикле које желите.

Кликните на Датотека Увези.

У картици Врста увозника, кликните на Увези појединачну датотеку.

Изаберите датотеку Аутлук личних фасцикли (.pst) коју желите да увезете.

Врста датотеке ће бити аутоматски одређена.

Ако опција за увоз Аутлук личних фасцикли (.pst датотеке) није доступна под Датотека Увези Увези појединачну датотеку Врста датотеке, ваша дистрибуција можда није омогућила ову функционалност у Еволуцији. Питајте на форуму подршке ваше дистрибуције.

Изаберите одредиште (нпр. фасциклу у Еволуцији) за увезене податке.

Понављајте кораке увоза док не увезете све ваше податке.