Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

Коришћење спискова контаката за груписање контаката.

# Коришћење спискова контаката

Списак контаката је скуп контаката са једним надимком који ви направите. Када пошаљете пошту на овај надимак, она се заправо шаље сваком члану списка. Ово се разликује од „праве“ дописне листе по томе што постоји само на вашем рачунару ради ваше погодности, а не као стварна адреса е-поште којом управља програм за дописне листе на серверу.

На пример, можете да направите по један контакт за сваког члана породице, а затим да додате те контакте у списак контаката под називом „Породица“. Затим, уместо да појединачно уносите адресу е-поште сваке особе, можете да шаљете е-пошту „Породици“ и поруке ће ићи свима њима.

# Прављење списка контаката

Кликните на Датотека Ново Списак контаката.

Унесите назив који желите.

Изаберите именик под Где: у који ће бити додат.

Наведите чланове списка било уношењем имена или адреса е-поште контаката (текстуално поље подржава самодовршавање), било превлачењем контаката из прозора Контакти у списак, или коришћењем дугмета Изабери….

Изаберите да ли желите да сакријете адресе е-поште када шаљете поруку списку.

Осим ако је реч о веома малом списку, препоручује се да адресе оставите скривеним. То је иста ствар као и коришћење функције „Бцц:“ о којој се говори у Слање поруке неколико прималаца.

Кликните на У реду.

Списак контаката ће бити додат у изабрани именик у Еволуцији.

# Слање порука списку контаката

Да бисте послали поруку списку контаката, унесите име које сте изабрали за списак контаката као примаоца у састављачу поште. Такође можете десним кликом на списак контаката у вашем именику изабрати Пошаљи поруку списку.