Радите са вашом поштом док нисте повезани на мрежу.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Рад ван мреже

Еволуција може да чува локалну копију фасцикли које се налазе на удаљеним системима поште као што су ИМАП или Ексчејнџ, како би вам омогућила да читате поруке.

Присилни режим рада ван мреже Еволуције се односи само на пошту и не примењује се на контакте и календаре.

ПОП пошта преузима све поруке на ваш локални систем, али за удаљене налоге се обично преузимају само заглавља. Остатак, као што је тело поруке, преузима се само када желите да прочитате поруку. Пре него што приморате Еволуцију да ради ван мреже, Еволуција преузима непрочитане поруке из фасцикли које сте изабрали за чување.

# Подешавања налога

Опције пријема удаљених налога нуде опцију Усклади удаљену пошту локално у свим фасциклама која се примењује на све фасцикле тог налога.

Да бисте избегли преузимање великих количина података, такође можете онемогућити усклађивање порука које су старије од одређеног временског периода.

# Означавање фасцикли за рад ван мреже

Ако нисте омогућили опцију Усклади удаљену пошту локално у свим фасциклама за налог, можете појединачно ускладити фасцикле.

Да бисте означили фасциклу поште за рад ван мреже,

Десним кликом кликните на фасциклу, а затим кликните на Својства.

Кликните на Копирај садржај фасцикле локално за рад ван мреже.

# Усклађивање порука за коришћење ван мреже

Стање ваше везе је приказано иконицом у траци стања главног прозора. Када сте на мрежи, она приказује два повезана кабла. Када присилите режим ван мреже кликом на иконицу или путем Датотека Ради ван мреже, каблови се раздвајају. Можете или одмах прећи ван мреже или ускладити удаљене фасцикле са вашом локалном копијом пре него што одете ван мреже.

Да бисте ускладили фасцикле без одласка ван мреже одмах, изаберите Датотека Преузми поруке за коришћење ван мреже.

# Аутоматско управљање стањем мреже

Еволуција аутоматски разуме стање мреже и делује у складу са тим. На пример, Еволуција прелази у режим ван мреже када мрежа падне и аутоматски се укључује када мрежа поново буде доступна.