Опције пријема за налоге Exchange Web Services.
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

# Опције примања за Ексчејнџ веб услуге

# Примање поште

На страници Примање е-поште (доступној преко Уреди Поставке Налози поште Уреди Примање е-поште):

Унесите своје корисничко име за тај сервер.

Или ручно унесите адресу домаћина (Host URL) и ОАБ адресу (OAB URL), или кликните на Добави адресу што ће вас питати за лозинку, а затим покушати да аутоматски попуни вредности.

Ако сте у организационом окружењу, можда ћете желети да контактираје свог администратора система за више информација.

Изаберите своју врсту потврде идентитета на листи за потврду идентитета, или кликните на Провери подржане врсте да би Еволуција проверила подржане механизме за потврду идентитета. Неки сервери не објављују механизме за потврду идентитета које подржавају, па клик на ово дугме није гаранција да ће доступни механизми заиста радити.

# Опције за примање

На страници Опције пријема (доступној преко Уреди Поставке Налози поште Уреди Опције пријема):

Ако желите да Еволуција аутоматски проверава нове поруке, кликните на опцију Провери нове поруке сваких … минута и изаберите учесталост у минутима.

Такође можете одредити да ли Еволуција проверава нове поруке у свим фасциклама.

Ако желите да имате умножак именика на серверу за приступ ван мреже, омогућите Кеширај именик ван мреже и кликните на Добави списак. Након тога, изаберите именик из доступних опција.

Изаберите да ли желите да филтери буду аутоматски примењени на пошту коју примите, да ли непожељна пошта треба да буде аутоматски издвојена, и да ли пошта на серверу треба да буде усклађена са вашим локалним умношком за приступ ван мреже.