Користите правила филтера за аутоматско разврставање ваше поште у фасцикле.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Коришћење филтера

Филтери порука примењују радње на поруке на основу услова које сте одредили. Можете одредити филтере и за долазну и за одлазну е-пошту.

Филтери ће бити аутоматски примењени на долазне поруке за локалне налоге (као што је ПОП). Сервери поште за удаљене налоге (као што је ИМАП) често већ филтрирају пошту директно на серверу јер је то брже. Ако желите да примените ваше филтере Еволуције на удаљене налоге, то можете омогућити под Уреди Поставки Налози е-поште Уреди Опције пријема Опције Примени филтере на нове поруке у сандучету на овом серверу.

Да бисте ручно применили филтере на поруке у фасцикли, изаберите поруке и кликните на Порука Примени филтере или притисните Ctrl Y.

Можете изабрати све поруке у фасцикли кликом на Уреди Изабери све или притиском на Ctrl A.

# Стварање филтера

Кликните на Уреди Филтери порука, или кликните на Порука Направи и изаберите услов на којем ће се филтер заснивати.

Кликните на Додај.

Унесите назив у поље Назив правила.

Одредите услове за правило. За сваки услов прво изаберите који део поруке ће бити проверен, а затим одредите поређење.

За више података о доступним условима погледајте Доступни услови филтера.

Ако желите да одредите више услова, одредите под Пронађи ставке да ли било који или сви услови морају да се примене, и кликните на Додај услов и поновите претходни корак.

Изаберите радње за филтер у одељку Потом.

За више података о доступним радњама погледајте Доступне радње филтера.

Редослед филтера је важан. Филтери се примењују на изворну поруку у низу, попут рецепта.

Ако ваш први филтер има правило Прекини обраду, тада ће све поруке е-поште које се подударају са овим филтером занемарити све наредне филтере.

Када премештате поруку у другу фасциклу, „премештање“ заправо значи додавање копије поруке у одредишну фасциклу и означавање изворне поруке за брисање. Дакле, сва наредна правила филтера ће бити примењена на изворну поруку која је сада означена за брисање. Због тога би премештање поруке обично требало да се појави последње у низу правила филтера.

Ако желите да одредите више радњи, кликните на Додај радњу и поновите претходни корак. На пример, ако желите да се ниједан други постојећи филтер не примени, изаберите Прекини обраду као другу радњу на списку.

Кликните на У реду.

# Уређивање филтера

Кликните на Уреди Филтери порука.

Изаберите филтер.

Кликните на Уреди.

Извршите жељене исправке, а затим двапут кликните на У реду.

# Брисање филтера

Кликните на Уреди Филтери порука.

Изаберите филтер.

Кликните на Уклони.

Кликните на У реду.