Одговарање на примљену е-пошту.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Одговарање на поруку

# Одговарање на поруке е-поште

Да бисте одговорили на поруку, изаберите поруку на коју желите да одговорите у списку порука и кликните на дугме Одговори на траци алата, или десним кликом унутар поруке изаберите Одговори пошиљаоцу. Ово отвара састављач порука. Поља За: и Тема: су већ попуњена, иако их можете изменити ако желите. Поред тога, цео текст старе поруке је уметнут у нову поруку, било у сивој боји са плавом линијом на једној страни (за ХТМЛ приказ) или са знаком > пре сваке линије (у режиму обичног текста), како би се указало да је то део претходне поруке.

Ако читате поруку са неколико прималаца, можете користити Одговори свима уместо Одговори. Ако постоји велики број људи у пољима Копија: или За:, ово може уштедети знатну количину времена.

# Коришћење функције „Одговори свима“

Сузана шаље е-пошту клијенту и шаље копије Тиму и унутрашњој дописној листи предузећа сарадника. Ако Тим жели да остави напомену коју ће сви они прочитати, он користи Одговори свима, али ако само жели да каже Сузани да се слаже са њом, он користи Одговори. Његов одговор не стиже до никога кога је Сузана ставила на свој списак невидљивих копија (Bcc), јер се тај списак не дели ни са ким.

Ако се претплатите на дописну листу, а желите да ваш одговор оде само листи радије него пошиљаоцу, изаберите Одговори листи уместо Одговори или Одговори свима.

# Пречице тастатуре

Радња | Тастери пречица
Одговори пошиљаоцу | Ctrl R
Одговори дописној листи | Ctrl L
Одговори свима | Shift Ctrl R

# Подразумевана подешавања

Подразумевана подешавања за одговарање и прослеђивање могу се изменити под Уреди Поставке Поставке састављача Опште Одговори и прослеђивања Стил одговора.