Postafiókok beállítása, adatok importálása vagy visszaállítás biztonsági mentésből.
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Az Evolution első indítása

Az Evolution lehetővé teszi személyes információinak, mint például a naptárainak, leveleinek, címjegyzékeinek és feladatainak egy helyről történő kezelését.

Az Evolution az első futtatásakor megnyílik a postafiók-varázsló, amely segíti az e-mail fiókok beállításában és az adatok importálásában más alkalmazásokból.

A varázsló nem jelenik meg, ha már létezik e-mail fiók beállítva az Online fiókokban, mert a fiókot automatikusan felismeri az Evolution. Az ilyen fiókok nem minden beállítása szerkeszthető az Evolutionben, és az ilyen fiókok csak magában az Online fiókokban távolíthatóak el.

# Személyazonosság

Itt megadhatja nevét és e-mail-címét.

Beállíthat válaszcímet (ha a válaszokat másik címre szeretné megkapni) és beállíthat szervezetet (a munkahelye, vagy az a szervezet, amelyet a postafiókból való levélküldéskor képvisel), az alapértelmezett aláírástehhez a fiókhoz, és e-mail álneveket.

# Visszaállítás mentésből

A varázsló megkérdezi, hogy szeretne-e egy korábbi verzió biztonsági mentéséből visszaállítani. Ha nem rendelkezik biztonsági mentéssel, akkor lépjen a következő oldalra.

## Visszaállítás biztonsági mentésből

## Visszaállítás

Válassza a Fájl Evolution adatainak visszaállítása menüpontot.

Zárja be a fájlt, és nyomja meg a Megnyitás gombot.

A program megkéri az Evolution bezárására. Nyomja meg az Igen gombot.

# Levelek fogadása

Első lépésként válassza ki a kiszolgáló típusát a Kiszolgáló típusa legördülő listából.

Ha bizonytalan a kiszolgáló típusával kapcsolatban, akkor kérdezze meg rendszergazdáját vagy internetszolgáltatóját.

Ha később meg szeretne változtatni egy fiókot, vagy másikat szeretne felvenni, akkor válassza a Szerkesztés Beállítások Postafiókok lapot. Válassza ki a megváltoztatni kívánt fiókot, majd nyomja meg a Szerkesztés gombot. Új fiók hozzáadásához nyomja meg a Hozzáadás gombot.

## IMAP+

A leveleket a kiszolgálón tárolja, így azokat több rendszerről is elérheti.

### Ezen fióktípus beállításának módja

### IMAP+ fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Adja meg az e-mail kiszolgáló nevét a Kiszolgáló mezőben, és adja meg a kiszolgálón használt felhasználónevét.

Válassza ki, hogy használni kíván-e biztonságos kapcsolatot (TLS vagy az elavult elődje, az SSL).

Engedélyezze ezt a beállítást, ha a kiszolgáló támogatja.

Az ingyenes webes levelezők általában megadják, hogy ezen beállítások közül melyek használhatók. Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Döntse el, hogy az Evolution megjegyezze-e a jelszavát.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Válassza ki a Gyors újraszinkronizálás használata négyzetet, ha az IMAP kiszolgáló támogatja az IMAP4 kiterjesztéseket a gyors postafiók-újraszinkronizáláshoz.

Ha a levélkiszolgáló nem engedélyez több egyidejű kapcsolatot az Evolutiontől (például ha több fiókja van azon a kiszolgálón), akkor állítsa a Használandó egyidejű kapcsolatok számát 1-re.

Megadhatja azt is, hogy az Evolution az új üzeneteket az összes mappában, vagy csak a feliratkozottakban keresse-e.

Döntse el, hogy az Evolution csak a feliratkozott mappákat jelenítse-e meg.

Jelölje be, hogy szeretné-e, hogy a szűrők automatikusan alkalmazásra kerüljenek az érkező levelekre, a levélszemét automatikusan szűrésre kerüljön, és hogy a kiszolgálón lévő levelek szinkronizálásra kerüljenek-e a helyi másolatokkal a kapcsolat nélküli eléréshez.

## POP

E-mailjeit letölti a merevlemezére.

### Ezen fióktípus beállításának módja

### POP fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Adja meg az e-mail kiszolgáló nevét a Kiszolgáló mezőben, és adja meg a kiszolgálón használt felhasználónevét.

Válassza ki, hogy használni kíván-e biztonságos kapcsolatot (TLS vagy az elavult elődje, az SSL).

Engedélyezze ezt a beállítást, ha a kiszolgáló támogatja.

Az ingyenes webes levelezők általában megadják, hogy ezen beállítások közül melyek használhatók. Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Döntse el, hogy az Evolution megjegyezze-e a jelszavát.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Ha szeretné, hogy a levelek a kiszolgálón maradjanak egy ideig, akkor jelölje be az Üzenetek megtartása a kiszolgálón és a Törlés ... nap után jelölőnégyzetet, és válassza ki a napok számát, amíg az üzeneteknek a kiszolgálón kell maradniuk. A 0 nap kiválasztásával az üzenetek örökké megmaradnak.

A Minden POP3-kiterjesztés tiltása beállítás csak akkor hasznos, ha régi vagy rosszul beállított levélkiszolgálót használ. A POP3 kiterjesztések bővített funkciókat kínálnak, de csak néhány kiszolgáló támogatja ezeket. Amennyiben problémát okoz a levelek fogadása, ezen beállítás engedélyezése segíthet.

## USENET hírek

Egy hírkiszolgálóhoz csatlakozik, és letölti az elérhető hírkivonatokat.

### Ezen fióktípus beállításának módja

### Usenet hírfogadási beállítások

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Adja meg az e-mail kiszolgáló nevét a Kiszolgáló mezőben, és adja meg a kiszolgálón használt felhasználónevét.

Válassza ki, hogy használni kíván-e biztonságos kapcsolatot (TLS vagy az elavult elődje, az SSL).

Engedélyezze ezt a beállítást, ha a kiszolgáló támogatja.

Az ingyenes webes levelezők általában megadják, hogy ezen beállítások közül melyek használhatók. Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Döntse el, hogy az Evolution megjegyezze-e a jelszavát.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Döntse el, hogy a mappák rövid jelöléssel jelenjenek-e meg.

A comp.os.linux ekkor például c.o.linux alakban jelenne meg.

Döntse el, hogy a feliratkozások ablakban relatív mappaneveket szeretne-e látni.

Ha a relatív mappanevek megjelenítését választja, akkor csak a mappa neve jelenik meg. Az evolution.mail mappa például ekkor evolution alakban jelenne meg.

## Exchange EWS

Egy (2007-es vagy újabb verziójú) Microsoft Exchange kiszolgálóhoz vagy egy OpenChange kiszolgálóhoz történő kapcsolódásnál az evolution-ews csomag használata javasolt.

Ehhez telepítve kell lennie az evolution-ews csomagnak.

Az evolution-ews telepítése

### Ezen fióktípus beállításának módja

### Webes Exchange-szolgáltatások fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Írja be a kiszolgálón használt felhasználónevét.

Vagy adja meg saját kezűleg a Gép URL-t és az OAB URL-t, vagy nyomja meg az URL lekérése gombot, amely bekéri a jelszavát és megpróbálja automatikusan kitölteni az értékeket.

Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Megadhatja azt is, hogy az Evolution minden mappában keressen-e új leveleket.

Ha szeretné a kiszolgálón lévő címjegyzéket kapcsolat nélküli módban is elérni, akkor a Kapcsolat nélküli címjegyzék gyorsítótárazása engedélyezésével, és a Lista letöltése gomb megnyomásával, majd a kívánt címjegyzék kiválasztásával készíthet másolatot.

Jelölje be, hogy szeretné-e, hogy a szűrők automatikusan alkalmazásra kerüljenek az érkező levelekre, a levélszemét automatikusan szűrésre kerüljön, és hogy a kiszolgálón lévő levelek szinkronizálásra kerüljenek-e a helyi másolatokkal a kapcsolat nélküli eléréshez.

## Exchange MAPI

Csatlakozás Microsoft Exchange 2007/2010 vagy OpenChange kiszolgálóhoz.

Ez a Microsoft Messaging API-t használja, mint a Microsoft Outlook. Azonban az evolution-mapi az OpenChange és a Samba 4 telepítését igényli, és nem olyan jó a teljesítménye, mint az evolution-ews-é.

Ehhez telepítve kell lennie az evolution-mapi csomagnak.

Az evolution-mapi telepítése

### Ezen fióktípus beállításának módja

### Exchange MAPI fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Adja meg az e-mail kiszolgáló nevét a Kiszolgáló mezőben, és adja meg a kiszolgálón használt felhasználónevét.

Adja meg a kiszolgáló tartománynevét.

Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Válassza ki, hogy használni kíván-e biztonságos kapcsolatot (TLS vagy az elavult elődje, az SSL).

Nyomja meg a Hitelesítés gombot, és adja meg jelszavát.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Megadhatja azt is, hogy az Evolution minden mappában keressen-e új leveleket.

## Helyi kézbesítés

Helyi kézbesítés: ha az e-maileket a levéltárolóból (ahol a kézbesítésre vár) át szeretné helyezni, és a saját mappájában szeretné tárolni. Meg kell adnia a használandó levéltároló útvonalát. Ha az e-maileket a rendszer tárolófájljaiban szeretné hagyni, akkor inkább válassza a Szabványos Unix mbox tároló lehetőséget.

### Ezen fióktípus beállításának módja

### Helyi kézbesítés fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Válassza ki a fájlt a Beállítások szakaszban a Fájl melletti gombra kattintva. Ez megnyit egy fájlválasztó ablakot.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

## MH formátumú levélkönyvtárak

E-mailek letöltéséhez MH vagy más MH-stílusú alkalmazással.

### Ezen fióktípus beállításának módja

### MH formátumú levélkönyvtárak fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Válassza ki a könyvtárat a Beállítások szakaszban az Útvonal melletti gombra kattintva. Egyes alapértelmezett mappák elérhetők a listában. Ha a könyvtár nincs ezek között, akkor válassza az utolsó, Egyéb lehetőséget. Ekkor megnyílik egy könyvtárválasztó ablak.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

## Maildir formátumú levélkönyvtárak

Maildir formátumú levélkönyvtárak: e-mailek letöltéséhez Qmail vagy más Maildir-stílusú alkalmazással.

### Ezen fióktípus beállításának módja

### Maildir formátumú levélkönyvtárak fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Válassza ki a könyvtárat a Beállítások szakaszban az Útvonal melletti gombra kattintva. Egyes alapértelmezett mappák elérhetők a listában. Ha a könyvtár nincs ezek között, akkor válassza az utolsó, Egyéb lehetőséget. Ekkor megnyílik egy könyvtárválasztó ablak.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Ha szeretne szűrőket alkalmazni az Érkezett mappába érkező új levelekre, akkor jelölje be a Szűrők alkalmazása az új levelekre a Beérkezett üzenetek mappában jelölőnégyzetet.

## Szabványos Unix mbox tárolófájl

Szabványos Unix mbox tárolófájl: levelek olvasásához és tárolásához a helyi rendszer levéltároló fájljában.

### Ezen fióktípus beállításának módja

### Szabványos Unix mbox tárolófájl fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Válassza ki a fájlt a Beállítások szakaszban a Fájl melletti gombra kattintva. Ez megnyit egy fájlválasztó ablakot.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése … percenként négyzetet, és adja meg a gyakoriságot percben.

Ha szeretne szűrőket alkalmazni az Érkezett mappába érkező új levelekre, akkor jelölje be a Szűrők alkalmazása az új levelekre a Beérkezett üzenetek mappában jelölőnégyzetet.

## Szabványos Unix mbox tárolókönyvtár

Szabványos Unix mbox tárolókönyvtár: levelek olvasásához és tárolásához a helyi rendszer levéltároló könyvtárában.

### Ezen fióktípus beállításának módja

### Szabványos Unix mbox tárolófiók fogadási beállításai

#### Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Válassza ki a könyvtárat a Beállítások szakaszban az Útvonal melletti gombra kattintva. Egyes alapértelmezett mappák elérhetők a listában. Ha a könyvtár nincs ezek között, akkor válassza az utolsó, Egyéb… lehetőséget. Ekkor megnyílik egy könyvtárválasztó ablak.

#### Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha szeretne szűrőket alkalmazni az Érkezett mappába érkező új levelekre, akkor jelölje be a Szűrők alkalmazása az új levelekre a Beérkezett üzenetek mappában jelölőnégyzetet.

## Nincs

Ha nem szeretné az Evolutiont levelek fogadására használni.

# Levél küldése

Az elérhető kiszolgálótípusok:

## SMTP

A levelek elküldése egy kimenőlevél-kiszolgáló segítségével. Ez a leggyakoribb megoldás levelek küldésére.

### Ezen fióktípus beállításának módja

### SMTP küldési beállítások

Adja meg a levelek küldéséhez használt levélkiszolgálója címét a Kiszolgáló mezőben, és jelölje be, hogy a kiszolgáló megköveteli-e a hitelesítést (ez esetben adja meg a felhasználónevet és jelszót).

Az ingyenes webes levelezők általában megadják, hogy ezen beállítások közül melyek használhatók. Ha céges környezetben van, akkor a rendszergazdától kaphat további információkat.

Ha a kiszolgáló hitelesítést igényel, akkor a következő információkat kell megadnia:

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza azokat. Egyes kiszolgálók nem támogatják ezt, így a gomb megnyomása nem garantálja, hogy az elérhető mechanizmusok ténylegesen működni fognak.

Adja meg felhasználónevét.

Válassza a Biztonságos kapcsolat használata lehetőséget, amennyiben biztonságosan szeretne kapcsolódni.

## Sendmail

A Sendmail alkalmazás használata levelek küldésére a rendszerről. Ezt nem egyszerű beállítani, emiatt csak akkor válassza ezt, ha tudja, hogyan állítsa be a Sendmail szolgáltatást.

# Fiókinformációk

Írjon be a fióknak egy tetszőleges nevet.

# Levelek importálása (elhagyható)

Folytassa az Adatok importálása másik alkalmazásból szakasszal.