Користите фасцикле за организовање ваше поште.
Andre Klapper
ak-47@gmx.net
April Gonzales
loonycookie@gmail.com
Novell, Inc

This work is licensed under a Creative Commons Attribution-ShareAlike 3.0 Unported License.

# Коришћење фасцикли

Еволуција, као и већина система поште, користи фасцикле за складиштење порука е-поште. Почињете са неколико фасцикли поште као што су „Сандуче“, „Одлазна“ и „Нацрти“. Можете, међутим, направити још фасцикли ако је потребно.

# Прављење фасцикле

Да направите фасциклу:

Кликните на Фасцикла и изаберите Нова. Такође можете десним кликом било где на списку фасцикли изабрати опцију Нова фасцикла.

Наведите назив и локацију фасцикле.

Кликните на дугме Направи.

Нова фасцикла ће бити приказана у прегледу фасцикли. Затим можете преместити поруке у ту фасциклу.

Фасцикле Сандуче на већини ИМАП сервера не могу садржати и поруке и подфасцикле. Када правите додатне фасцикле на вашем ИМАП серверу поште, гранајте фасцикле из корена ИМАП налога, а не из „Сандучета“. Прављење подфасцикли у вашем „Сандучету“ може вас спречити у читању порука које постоје у „Сандучету“. Ако се ово деси, преместите фасцикле на ИМАП налог.

# Премештање порука у фасцикле

Можете преместити поруке у фасцикле користећи један од следећих начина:

Превуците и пустите поруке у фасциклу.

Десним кликом на поруку изаберите опцију Премести у фасциклу.

Изаберите поруку и притисните Shift Ctrl V.

Изаберите поруку и кликните на Порука Премести у фасциклу.

Кораци за умножавање су слични.

Премештање датотека се може обавити аутоматски подешавањем филтера.