Када слова у е-пошти нису приказана исправно или недостају.
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

# Кодирања знакова

# Примљена пошта

Ако је програм за е-пошту пошиљаоца неисправан или погрешно подешен, поруке е-поште у обичном тексту можда неће садржати информације о коришћеном кодном распореду. Ако примите такве поруке, изаберите Преглед Кодни распоред из главног менија и промените тренутно изабрани кодни распоред на онај који је одговарајући, а који је можда користио пошиљалац. Ову промену морате извршити сваки пут када прегледате поруку.

Да бисте ово поставили као подразумевано, идите на Уређивање Поставке Поставке поште Опште Приказ поруке Подразумевани кодни распоред.

# Слање поште

У мало вероватном случају да желите да промените подразумевани кодни распоред за поруке које шаљете, идите на Уређивање Поставке Поставке састављача Подразумевано понашање Кодни распоред.

Ово подешавање се односи само на поруке у обичном тексту јер ХТМЛ поруке увек користе УТФ-8 кодирање.