Промените поравнање фонта и форматирање пасуса у састављачу поште.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Форматирање текста у формату обичног текста

Алатке за форматирање текста се налазе у траци алата испод линије Тема. Такође се појављују у менијима Уметни и Форматирај.

Иконице у траци са алатима су објашњене у облачићима који се појављују када задржите показивач миша изнад дугмади.

# Заглавља и спискови:

На левој страни горње траке алата, можете изабрати Нормално за подразумевани стил текста или од Заглавље 1 до Заглавље 6 за различите величине заглавља од велике (1) до сићушне (6). Остали стилови укључују Преформатирано, за коришћење ХТМЛ ознаке за преформатиране блокове текста, и три врсте тачака за набрајање за спискове.

На пример, уместо коришћења звездица за означавање набрајаног списка, можете користити стил Набрајани списак из падајућег списка стилова. Еволуција користи различите стилове набрајања и подржава преламање речи и више нивоа увлачења.

# Поравнање:

Смештене поред падајућег менија за заглавља и спискове, три иконице за пасусе би требало да буду познате корисницима већине софтвера за обраду текста. Дугме са леве стране поравнава ваш текст лево, средње дугме центрира текст, а десно дугме поравнава текст десно.

# Правила увлачења:

Дугме са стрелицом која показује лево смањује увлачење пасуса, а десна стрелица повећава његово увлачење.