Омогућите да Еволуцијина пошта поново буде на мрежи.
Brian Grohe
grohe43@gmail.com
Patrick O'Callaghan
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

# Зашто је Еволуцијина компонента поште ван мреже?

Можда сте покренули Еволуцију са опцијом линије наредби --offline како бисте приморали рад ван мреже.

Ако то није случај, а Еволуција иначе ради али је изненада престала да се повезује са вашим поштанским налозима, можда сте случајно кликнули на иконицу везе у доњем левом углу. Када је повезана, иконица подсећа на пар спојених утичница. Ако су утичнице раздвојене, нема везе са вашим поштанским налозима (а дугме Пошаљи/Прими је засивљено). Кликните на иконицу да промените њено стање.

Ако се проблем настави а сигурни сте да нисте кликнули на иконицу, али и даље можете да приступите мрежи из других програма на вашем систему (прегледачи, FTP, SSH, пинг итд.), могуће је да ваша мрежна веза није исправно подешена. За више података погледајте Помоћ за радну површ или потражите помоћ на форумима подршке ваше дистрибуције, дописним листама итд.

Ако желите да приморате Еволуцију да буде у режиму на мрежи, уверите се да Еволуција није покренута, отворите прозор Терминала и укуцајте следећу наредбу:

GIO_USE_NETWORK_MONITOR=base evolution

Присилни режим рада ван мреже Еволуције се односи само на пошту и не примењује се на контакте и календаре.