Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

Користите дељене именике на локалној мрежи.

# Додавање ЛДАП приступа

ЛДАП протокол је направљен да омогући корисницима дељење података о контактима преко мреже дељењем приступа централном директоријуму. ЛДАП омогућава предузећу да одржава дељени скуп података о контактима. Многа предузећа држе заједнички ЛДАП именик за све своје запослене или за контакте клијената.

# Додавање ЛДАП именика

Кликните на Датотека Ново Адресар.

У пољу Врста, изаберите На ЛДАП серверима.

Унесите назив који желите.

У картици Повезивање на ЛДАП:

Унесите адресу сервера, број прикључка (подразумевани број је 389) и да ли желите да се повежете безбедно.

Одредите начин пријаве и ваше корисничко име.

У картици Коришћење ЛДАП-а одређујете следећа подешавања:

База претраге: База претраге је почетна тачка за претрагу директоријума. Контактирајте вашег администратора система за податке о тачним подешавањима.

Обим претраге: Обим претраге је ширина дате претраге.

Доступне су следеће опције:

Један ниво: Претражује један унос испод базе претраге.

Подстабло: Претражује базу претраге и све уносе испод ње.

Услов претраге: Овде се може поставити услов претраге за све ЛДАП упите. На пример:

`ObjectClass=*`: Исписује све објекте са сервера.

`ObjectClass=User`: Исписује само кориснике.

`Filter (|(ObjectClass=User)(ObjectClass=groupOfNames))`: Добавља објекте корисника и списка контаката.

`(&(mail=*)(ObjectClass=*))`: Наводи објекте придружене адресама е-поште.

Ограничење преузимања: Највећи број резултата за дату претрагу. Већина сервера одбија да пошаље више од 500 контаката, али можете поставити мањи број ако желите да скратите преузимања за веома широке претраге. Ова опција се занемарује ако је означено Умножи садржај именика локално за рад ван мреже.

Кликните на У реду.

Ако нисте сигурни у вези неких подешавања, питајте вашег администратора система.

# Разлике у односу на локалне именике

ЛДАП именици раде као локални именици на вашем рачунару, са следећим изузецима:

Мрежне фасцикле су доступне само када сте повезани на мрежу. Ако користите преносни рачунар или имате везу преко модема, можда ћете желети да умножите или кеширате део мрежног директоријума. То радите превлачењем и спуштањем жељених контаката у локалне именике.

Такође можете означити мрежну фасцикле за коришћење ван мреже. Да означите фасциклу, десним кликом кликните на фасциклу, изаберите Својства и изаберите Умножи садржај фасцикле локално за рад ван мреже.

Да би се спречио прекомерни мрежни саобраћај, Еволуција обично не учитава податке са ЛДАП сервера приликом отварања.

У зависности од подешавања вашег сервера, можда нећете моћи да уређујете сва поља у контакту сачуваном на ЛДАП серверу. Неки сервери забрањују неке или све измене, а други користе мањи скуп поља него што Еволуција дозвољава. Проверите са вашим администратором система ако су вам потребна другачија подешавања.