Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

Слање позива за састанак.

# Слање позива за састанак

Када направите састанак (групни састанак), можете навести учеснике у неколико категорија, као што су „председник“ или „неопходно“. Када сачувате списак састанака, сваком учеснику се шаље е-пошта са подацима о састанку, што им такође даје могућност да одговоре.

Ако не морате да прикупљате податке о присуству када заказујете догађај, већ само желите да најавите догађај, десним кликом на састанак изаберите Проследи као iCalendar.... Ово отвара нову поруку е-поште са приложеним обавештењем о догађају као најавом. Примаоци могу додати догађај у своје календаре једним кликом, али вам то неће аутоматски послати е-пошту о томе да ли планирају да присуствују.

За заказивање састанка:

Кликните на Датотека Ново Састанак.

Ако имате више налога е-поште, изаберите онај који ћете користити бирањем ставке у пољу Организатор.

Изаберите календар са падајућег списка Календар.

Кликните на дугме Додај да додате адресе е-поште људи које желите да позовете.

Кликните на Преглед у траци менија да прикажете или сакријете поља Врста, Улога, Стање и МВОМ.

Унесите кратак сажетак у поље Сажетак.

(Опционо) Унесите место у поље Место.

Да бисте изабрали овај догађај као целодневни догађај, кликните на Опције Целодневни догађај, или кликните на дугме Целодневни догађај на траци са алаткама.

Изаберите датум и време.

Ако догађај није целодневни догађај, изаберите или За да наведете трајање, или изаберите До да наведете време завршетка догађаја.

(Опционо) Унесите опис у поље Опис.

Да бисте затражили податке о слободном/заузетом времену за учеснике, кликните на дугме Слободно/заузето на траци са алаткама, или на језичак Распоред.

Кликните на Сачувај да бисте сачували састанак.

Е-порука се шаље свим примаоцима, позивајући их на ваш догађај.

Такође можете одредити временску зону, категорију, подсетник, понављање или разврставање за догађај, или додати прилог.

У Еволуцији, састанак може имати само једног организатора, и само организатор може додати учеснике у тај састанак. Иако је могуће променити организатора састанка, ово се не препоручује као начин за позивање додатних учесника на састанке. Ако желите да позовете додатне људе на састанак а нисте организатор тог састанка, препоручује се да проследите поруку позивнице коју сте примили од изворног организатора састанка додатним учесницима.