Опције пријема за ИМАП+ налоге.
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Опције примања за ИМАП+

# Примање поште

На страници Примање е-поште (доступној преко Уреди Поставке Налози поште Уреди Примање е-поште):

Унесите адресу сервера е-поште у поље Сервер и унесите своје корисничко име за тај сервер.

Изаберите да ли желите да користите безбедну везу (ТЛС или његов застарели претходник ССЛ).

Требало би да омогућите ову опцију ако је ваш сервер подржава.

Бесплатни добављачи веб-поште често пружају информације о томе које од ових опција се могу користити. Ако сте у организационом окружењу, можда ћете желети да контактирате свог администратора система за више информација.

Изаберите своју врсту потврде идентитета на листи за потврду идентитета, или кликните на Провери подржане врсте да би Еволуција проверила подржане механизме за потврду идентитета. Неки сервери не објављују механизме за потврду идентитета које подржавају, па клик на ово дугме није гаранција да ће доступни механизми заиста радити.

Изаберите да ли желите да Еволуција запамти вашу лозинку.

# Опције за примање

На страници Опције пријема (доступној преко Уреди Поставке Налози поште Уреди Опције пријема):

Ако желите да Еволуција аутоматски проверава нове поруке, кликните на опцију Провери нове поруке сваких … минута и изаберите учесталост у минутима.

Изаберите Користи брзо поновно усклађивање ако ИМАП сервер подржава IMAP4 проширења за брзо поновно усклађивање сандучета.

Ако сервер за пошту не дозвољава више истовремених веза из Еволуције ка серверу (на пример, када имате више од једног налога на том серверу), поставите Број истовремених веза за коришћење на 1.

Такође можете одредити да ли Еволуција проверава нове поруке у свим фасциклама, или само у претплаћеним фасциклама.

Изаберите да ли желите да Еволуција приказује само претплаћене фасцикле.

Изаберите да ли желите да филтери буду аутоматски примењени на пошту коју примите, да ли непожељна пошта треба да буде аутоматски издвојена, и да ли пошта на серверу треба да буде усклађена са вашим локалним умношком за приступ ван мреже.