Коришћење CalDAV списка задатака или белешки на мрежи.
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

# Коришћење CalDAV списка задатака или белешки

Да бисте додали такав списак задатака или списак белешки у Еволуцију, извршите следеће кораке:

Кликните на Датотека Ново Списак задатака или Датотека Ново Списак белешки.

Изаберите врсту CalDAV.

Да бисте открили спискове задатака или спискове белешки које је најавио сервер, унесите адресу сервера као УРЛ и опционално Корисник, а затим кликните на Пронађи спискове задатака/Пронађи спискове белешки. Изаберите списак задатака или белешки и Корисничка пошта. Ово унапред попуњава поља Назив, Боја, УРЛ и (види испод) Е-пошта. Корак је опционалан и можете преписати сва откривена подешавања.

Унесите назив који желите.

Опционо изаберите боју коју желите.

Унесите адресу у поље УРЛ.

Изаберите Користи безбедну везу ако желите да се повежете безбедно.

Унесите своје корисничко име и адресу е-поште. Када се додељени задатак направи на списку задатака, ова адреса е-поште се унапред попуњава као Организатор.

Када се додељени задатак направи, измени или обрише, обавештење се може послати другим странама. Ако је изабрано Сервер управља позивницама за састанак, Еволуција отпрема задатак и претпоставља да сервер обавештава друге стране. Када опција није изабрана, Еволуција шаље е-пошту.

Кликните на У реду.

Списак задатака ће бити додат на списак спискова задатака у Еволуцији.

# Збирни налози

Различите врсте поште, именика, календара, спискова задатака и белешки, који припадају истом кориснику, могу се додати у једном кораку коришћењем Збирног налога.