Olvassa el, milyen adatokat lehet kezelni.
Дилян Палаузов

This work is licensed under a Creative Commons Attribution-ShareAlike 3.0 Unported License.

Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Milyen fióktípusok támogatottak

Az Evolution az ilyen típusú fiókokat támogatja:

E-mail hozzáférés – fogadás és küldés

Névjegyek

Naptárak, feladatok és feljegyzések

Gyűjteményfiókok

RSS-hírforrások

# Gyűjteményfiók

Ez a fióktípus egyetlen felhasználónévhez több adatforrást is képes hozzákapcsolni: e-mail (például IMAP, POP3, SMTP), névjegyek (például CardDAV, LDAP), naptárak (például CalDAV), feladatlisták, feljegyzéslisták. Ezek közül néhány, mint a CalDAV vagy CardDAV fiókok, képes hozzáadni az összes címjegyzéket, naptárat, feladatlistát vagy feljegyzéslistát a kiszolgálóról, és szinkronban tartani azokat a kiszolgáló által hirdetett tartalommal.

Az ilyen fióktípus beállításához válassza a Fájl Új Gyűjteményfiók menüpontot. Csak a hitelesítést nem igénylő források felfedezéséhez hagyja üresen az E-mail-cím vagy felhasználónév mezőt, és töltse ki a Speciális beállítások Kiszolgáló mezőt.

# RSS-hírforrások

RSS-hírforrás beállításához válassza a Szerkesztés Beállítások Hírek és blogok lehetőséget.

# Az Evolution Fiókok ablaka

Az összes beállított Evolution fiók áttekintése a Szerkesztés Fiókok alatt érhető el.

Minden gyűjteményfiók úgy jeleníti meg a saját levelezési fiókjait, címjegyzékeit, naptárjait, feljegyzéslistáit és feladatlistáit, ahogyan azt a kiszolgáló bejelentette. Az egyes típusok kibontása lehetővé teszi az adott forrás helyi szinkronizálásának engedélyezését vagy letiltását.

A CalDAV és CardDAV forrással rendelkező, engedélyezett gyűjteményfiókoknál a Frissítés gomb helyileg kérdezi le a távoli források listáját, és lekérdezi a kiszolgálóról a WebDAV-gyűjtemények színét és nevét. Ha távolról módosítva lettek, de helyben nem, akkor a helyi név és szín szinkronizálva lesz a kiszolgálóról. A források listája implicit módon naponta frissül.

Ha WebDAV-alapú fiók van kiválasztva, akkor a Tallózás gomb megjeleníti a WebDAV-szerkesztőt.

# A WebDAV-szerkesztő

A WebDAV a CalDAV, CardDAV és jegyzetek közös protokollja. A WebDAV-gyűjtemény egy olyan könyvtár, amely tartalmazhat eseményeket, névjegyeket és egyéb gyűjteményeket. A WebDAV-szerkesztő megjeleníti a kiszolgáló által bejelentett gyűjteményeket, és lehetővé teszi néhány tulajdonságuk szerkesztését a kiszolgálón. Lehetővé teszi új címjegyzékek, naptárak és általános gyűjtemények létrehozását. A kiszolgálók korlátozásokat alkalmazhatnak, például megtiltva egy naptár létrehozását egy másik naptár alatt, vagy megakadályozva néhány tulajdonság megváltoztatását. Egy önálló WebDAV-naptár tárolhat eseményeket, feladatokat és feljegyzéseket.