Објашњење области приказаних у прозору Еволуције.
Andre Klapper
ak-47@gmx.net
Barbara M. Tobias
barbtobias09@gmail.com
Novell, Inc

This work is licensed under a Creative Commons Attribution-ShareAlike 3.0 Unported License.

# Главни прозор Еволуције

Еволуција обезбеђује функционалност за е-пошту, календар, контакте, задатке и белешке. Можете се пребацити на другу функционалност коришћењем дугмића „Пребацивача“ у доњем левом углу. У зависности од приказане функционалности, разликују се и елементи приказани у прозору.

# Е-пошта

Главни прозор е-поште Еволуције

Одговарајући елементи у главном прозору е-поште:

Трака изборника
Трака алата
Списак фасцикли | Трака претраге
Списак порука | Трака задатака
Површ прегледа
Пребацивач
Трака стања

## Списак фасцикли

Списак фасцикли вам даје списак доступних фасцикли за сваки налог. Да бисте видели садржај фасцикле, кликните на назив фасцикле и њен садржај ће бити приказан у списку порука.

За више информација погледајте Коришћење фасцикли.

## Списак порука

Списак порука приказује све прочитане и непрочитане поруке које имате у изабраној фасцикли. Да бисте видели е-поруку у површи прегледа, кликните на поруку у списку порука.

## Пребацивач

Пребацивач на дну бочне површи вам омогућава да се пребацујете између алата Еволуције: е-пошта, контакти, календари, белешке и задаци. Изглед пребацивача, укључујући и то да ли дугмићи уопште треба да буду приказани, може се променити у изборнику Преглед Изглед пребацивача.

Можете онемогућити списак фасцикли и бочну површ пребацивача мењањем опције Преглед Распоред Прикажи бочну површ или притиском на тастер F9.

## Површ за преглед

Површ за преглед приказује поруку која је тренутно изабрана на списку порука.

Можете онемогућити површ за преглед мењањем опције Преглед Преглед Прикажи преглед поруке.

## Трака са задацима

Трака задатака приказује календарске састанке и задатке са роковима у наредних седам дана.

Можете онемогућити траку задатака мењањем опције Преглед Распоред Прикажи траку задатака.

Ако икада случајно сакријете траку менија, притисните тастер Alt и поново је омогућите мењањем опције Преглед Распоред Прикажи траку менија.

# Календар

Елементи у главном прозору календара:

Трака изборника
Трака алата
Списак календара | Трака претраге
Списак састанака | Списак задатака
Површ месеца | Списак белешки
Пребацивач
Трака стања

## Списак састанака

Списак састанака приказује све ваше заказане састанке у изабраном временском оквиру.

## Површ месеца

Површ месеца је мали преглед календарског месеца. Да бисте приказали додатне месеце, превуците ивицу колоне удесно. Такође можете изабрати опсег дана у површи месеца да бисте приказали произвољан опсег дана на списку састанака.

## Списак задатака и списак белешки

Задаци и белешке се приказују само ради ваше удобности и нису повезани ни са каквим састанцима. Користите пребацивач да бисте отишли на њихове главне прозоре.

# Контакти

Елементи у главном прозору контаката:

Трака изборника
Трака алата
Списак именика | Трака претраге
Списак контаката
Пребацивач | Преглед контакта
Трака стања

Можете онемогућити преглед контакта пребацивањем Преглед Претпреглед Преглед контакта.