Подесите променљиве у шаблонима и поново искористите ставке из поруке на коју одговарате
Andre Klapper
ak-47@gmx.net
Novell, Inc

This work is licensed under a Creative Commons Attribution-ShareAlike 3.0 Unported License.

# Коришћење променљивих у шаблонима

# Подешавање променљивих за шаблоне порука

Изаберите Уреди Прикључци.

Кликните на Шаблони.

Ако прикључак није доступан у менију Уреди Прикључци, питајте на форуму за подршку ваше дистрибуције. Ваша дистрибуција је можда одлучила да онемогући неке прикључке или да их испоручи у посебном пакету.

Кликните на језичак Подешавање.

Можете додати, уредити или уклонити парове кључ-вредност. Можете навести било који број парова кључ-вредност.

У било ком шаблону, свако појављивање $key се замењује вредношћу коју има у подешавањима. На пример, ако поставите кључ на Manager а вредност на Harry, свако појављивање $Manager се замењује са Harry у поруци.

Претпоставимо да имате 1000 шаблона порука са именом вашег тренутног руководиоца у њима. Када тренутног руководиоца замени нови, није вам лако да ручно замените име руководиоца у свих 1000 порука. Ако поруке имају вредност кључа $Manager, можете ресетовати вредност у картици „Подешавање“ овог прикључка.

Подразумевано, све променљиве окружења се користе као пар кључ-вредност. Појављивање $env_variable се замењује вредношћу коју носи. На пример, појављивање $PATH у вашем шаблону се замењује његовом вредношћу када се шаблон користи.

Процес замене користи следећи редослед првенства:

$key се замењује вредношћу која је за њега постављена у картици „Подешавање“ прикључка „Шаблони“.

Ако кључ није пронађен, онда се замењује вредношћу његове променљиве окружења.

Ако кључ није ни опција подешавања ни променљива окружења, никакве измене се не врше.

# Коришћење елемената из поруке у шаблону приликом одговарања

Шаблони могу садржати више од само унапред дефинисаног скупа парова кључ-вредност. Такође можете добити било које вредности заглавља поруке из е-поште на коју примењујете шаблон, плус комплетно тело поруке.

Да бисте то урадили, користите формат `$ORIG[header_name]` и замените променљиву `header_name` стварним заглављем. На пример, ако желите да уметнете наслов поруке на коју одговарате, користите `$ORIG[subject]`. Да бисте уметнули комплетно тело, користите `$ORIG[body]`.

Ако се не пронађе замена за променљиву, променљива се не уклања (изузев за `$ORIG[body]`) већ се оставља на месту како бисте видели да је нешто пошло наопако. Ово се може десити када покушате да користите заглавља која нису нужно увек доступна у оригиналној поруци (на пример `$ORIG[reply-to]`).