Прочитајте којим подацима се може управљати.
Дилян Палаузов

This work is licensed under a Creative Commons Attribution-ShareAlike 3.0 Unported License.

# Које врсте налога су подржане

Еволуција подржава ове врсте налога:

Приступ е-пошти — примање и слање

Контакти

Календари, Задаци и белешке

Збирни налози

RSS извори

# Збирни налог

Ова врста налога може за једно корисничко име повезати неколико извора података заједно — е-пошту (као што су IMAP, POP3, SMTP), контакте (као што су CardDAV, LDAP), календаре (као што је CalDAV), спискове задатака, спискове белешки. Неки од њих, као што су CardDAV или CalDAV налози, могу додати све именике, календаре, спискове задатака или спискове белешки са сервера и држати их усклађеним са садржајем који сервер нуди.

Да бисте подесили ову врсту налога, изаберите Датотека Ново Збирни налог. Да бисте открили само изворе који не захтевају пријаву, оставите поље Адреса е-поште или корисничко име празно и попуните Напредне опције Сервер.

# RSS извори

Да бисте подесили RSS извор, изаберите Уреди Поставки Вести и блогови.

# Прозор налога Еволуције

Преглед свих подешених налога Еволуције је доступан под Уреди Налози.

Сваки збирни налог тамо приказује сопствене поштанске налоге, именике, календаре, спискове белешки и спискове задатака, како их је најавио сервер. Разгранавање сваке врсте омогућава укључивање или искључивање локалног усклађивања за тај извор.

За омогућене збирне налоге са CalDAV и CardDAV изворима, дугме Освежи преузима списак удаљених извора локално и захтева од сервера боју и назив WebDAV збирки. Ако су измењени удаљено, али не и локално, локални назив и боја се усклађују са сервера. Списак извора се прећутно освежава свакодневно.

Када је изабран налог заснован на WebDAV-у, дугме Разгледај приказује WebDAV уређивач.

# WebDAV уређивач

WebDAV је уобичајени протокол за CalDAV, CardDAV, белешке. WebDAV збирка је директоријум који може да садржи догађаје, контакте, друге збирке. WebDAV уређивач приказује збирке које је најавио сервер и омогућава уређивање неких њихових својстава на серверу. Омогућава прављење нових именика, календара и општих збирки. Сервери могу наметнути ограничења, као што је забрана прављења календара унутар другог календара или спречавање измене неких својстава. Један WebDAV календар може да складишти догађаје, задатке, белешке.