Решите проблеме са филтерима поште који не разврставају и не организују пошту на очекивани начин.
April Gonzales
loonycookie@gmail.com
Andre Klapper
ak-47@gmx.net

This work is licensed under a Creative Commons Attribution-ShareAlike 3.0 Unported License.

# Филтери поште не раде

# Поредак филтера

Поредак филтера је веома важан. Они се примењују на изворну поруку редом, као рецепт.

Ако ваш први филтер има правило Прекини обраду, тада ће све поруке које се поклапају са овим филтером занемарити све следеће филтере.

Када премештате поруку у другу фасциклу, „премештање“ заправо значи додавање копије поруке у одредишну фасциклу и означавање изворне поруке за брисање. Дакле, сва наредна правила филтера ће бити примењена на изворну поруку која је сада означена за брисање. Због тога би премештање поруке обично требало да се појави последње у низу правила филтера.

Да бисте проверили правила и њихов поредак за постојећи филтер, прегледајте његове радње у одељку Потом тако што ћете уредити филтер.

# Коришћење неколико клијената поште

Још једна ствар коју треба да имате на уму је да филтери зависе од заставице „new“ (ново) која се поставља на серверу када се одређена порука е-поште првобитно преузме са сервера. Ако користите неки други клијент е-поште поред Еволуције, ваши филтери можда неће радити аутоматски.

# Дневник радњи филтера

Ако је и даље нејасно зашто филтери не раде на очекивани начин, можете омогућити бележење радњи филтера.

Затворите Еволуцију.

Отворите програм Терминал.

Покрените наредбу gsettings set org.gnome.evolution.mail filters-log-actions true

Покрените наредбу gsettings set org.gnome.evolution.mail filters-log-file "/home/myusername/my-filter-log" и замените myusername вашим корисничким именом. Ово ће направити текстуалну датотеку под називом my-filter-log у вашем личном директоријуму. Имајте на уму да се мора унети апсолутна путања до датотеке; синтакса попут ~ или $HOME неће радити.

Покрените Еволуцију.

Преузмите пошту да бисте применили филтере.

Отворите датотеку my-filter-log уређивачем текста да бисте видели које су радње филтера примењене.

Имајте на уму да можете поново онемогућити бележење филтера коришћењем наредбе gsettings set org.gnome.evolution.mail filters-log-actions false

За ово можете користити и програм dconf-editor.